Politiet måtte have hjælp af militærets bombeeksperter.

11.46 fredag formiddag fik Nordjyllands Politi en anmeldelse om, at tilfældigt forbipasserende havde set en bombe i en baggård i Svendsgade i Aalborg. Anmelderne havde set et rør, der var blevet lukket i begge ender. Politiet sendte en patrulje til stedet, som konstaterede, at det muligvis var en bombe, hvorefter militærets bombeeksperter blev tilkaldt. Bomberydderne kunne dog konstatere, at det ikke drejede sig om en bombe, men et aggregat, der muligvis var blevet brugt til fremstilling af narko.